ชาวทมิฬแห่ใช้สิทธิ์เลือกตั้ง ปธน.ศรีลังกา
ประธานาธิบดี มหินทา ราชปักษา แห่งศรีลังกา ออกไปใช้สิทธิ์ที่คูหาเลือกตั้งประธานาธิบดี ที่เมืองฮัมบันโตตา ตอนใต้ของประเทศ เมื่อ 8 ม.ค.พร้อมยืนยันด้วยน้ำเสียงที่มั่นใจว่าจะกลับมาได้รับชัยชนะครองตำแหน่งอีกเป็นสมัยที่ 3 เป็นเวลา 5 ปี ซึ่งถือเป็นผู้นำประเทศที่ดำรงตำแหน่งยาวนานที่สุดในเอเชียใต้ ท่ามกลางการอารักขาคุ้มกันความปลอดภัยอย่างเหนียวแน่น และองค์กรตรวจสอบความโปร่งใสในประเทศกว่า 25,000 คน และต่างชาติอีกราว 70 คน ที่มาร่วมเฝ้าสังเกตการณ์ ขณะที่คณะกรรมการการเลือกตั้งศรีลังกาก็มั่นใจว่า การเลือกตั้งครั้งนี้เป็นไปด้วยความยุติธรรมและเสรีภาพ คาดรู้ผลอย่างไม่เป็นทางการวันรุ่งขึ้น 9 ม.ค.,ขณะที่ประชาชนที่มีสิทธิ์ออกมาเลือกตั้งราว 13 ล้านคน ต่างก็ทยอยออกมาใช้สิทธิ์ รวมกลุ่มชาวทมิฬ ซึ่งถือเป็นกลุ่มชาติพันธุ์ใหญ่สุดในศรีลังกา หรือคิดเป็นร้อยละ 13 ของจำนวนประชากร 15 ล้านคน ซึ่งเป็นกลุ่มที่ไม่ชื่นชอบผู้นำราชปักษา ทำให้อาจเป็นคะแนนตัดสินชี้ผลการเลือกตั้งครั้งนี้ เพราะคะแนนเสียงของชาวทมิฬ ชนกลุ่มใหญ่สุดของประเทศที่ต้องเลือกระหว่างผู้นำราชปักษากับนายไมตรีพาลา สิริเสนา อดีตรัฐมนตรีสาธารณสุขศรีลังกา สมาชิกพรรครัฐบาลที่ตัดสินใจหันไปอยู่กับพรรคฝ่ายค้านลงสมัครชิงตำแหน่งกับผู้นำราชปักษา อีกทั้งกลุ่มนักวิจารณ์ยังมองว่า ผู้นำราชปักษา เพราะผลงานของผู้นำราชปักษาที่ผ่านมาล้มเหลว ทั้งการสร้างความปรองดองกับกลุ่มทมิฬ การคอร์รัปชัน การเข้าแทรกแซงการทำงานของศาลยุติธรรม และการหาผลประโยชน์ให้กับพวกพ้อง,ขณะเดียวกัน นายสิริเสนาให้คำมั่นต่อประชาชนระหว่างออกไปใช้สิทธิ์ที่เมืองโปลอนนารุวะ ภาคตะวันออกของประเทศว่า จะสร้างวัฒนธรรมการเมืองขึ้นมาใหม่ ด้านกลุ่มที่สนับสนุนพรรคฝ่ายค้านก็โจมตีรัฐบาลเรื่องที่เคลื่อนกำลังทหารหลายพันนายไปยังเขตพื้นที่ของชาวทมิฬเพื่อบังคับขู่เข็ญให้เลือกฝ่ายรัฐบาล ทำให้รัฐบาลสหรัฐฯ เรียกร้องให้รัฐบาลศรีลังกาดูแลการเลือกตั้งให้เป็นไปอย่างสงบและน่าเชื่อถือได้,การเลือกตั้งประธานาธิบดีศรีลังกาจัดขึ้นก่อนที่สมเด็จพระสันตะปาปา ฟรานซิส ประมุขแห่งคริสตจักรนิกายโรมันคาทอลิกจะเสด็จเยือนศรีลังกา และคาดว่าพระองค์จะเน้นถึงเรื่องการปรองดองกัน ทั้งนี้ เศรษฐกิจในศรีลังกาในแต่ละปีเติบโตโดยเฉลี่ยกว่า 7% นับตั้งแต่สงครามสู้รับกับกลุ่มพยัคฆ์ทมิฬอีแลม (แอลทีทีอี) สิ้นสุด และส่วนหนึ่งมาจากการลงทุนมหาศาลของจีน แต่กลุ่มฝ่ายค้านก็อ้างว่า ผู้รับเหมาโครงการจากรัฐบาลซึ่งเป็นคนจีนว่าจ้างคนท้องถิ่นเพียงเล็กน้อยและรายได้ในครัวเรือนก็ไม่ได้เติบโตไปตามเศรษฐกิจของประเทศ.
ชาวศรีลังกาออกไปใช้สิทธิ์เลือกตั้งประธานาธิบดี รวมกลุ่มชาวทมิฬ ซึ่งถือเป็นกลุ่มชาติพันธุ์ใหญ่สุดในศรีลังกา และอาจเป็นคะแนนตัดสินชี้ผลการเลือกตั้งครั้งนี้
ประธานาธิบดี,มหินทา ราชปักษา,ศรีลังกา,ใช้สิทธิ์,เลือกตั้ง,ชาวทมิฬ,กลุ่มชาติพันธุ์,ไมตรีพาลา สิริเสนา,คอร์รัปชัน,ข่าวต่างประเทศ